### Beslutning

Godkendt.

### Sagsfremstilling

## Resume og sagens baggrund

Ifølge Kalundborg Kommunes målsætninger for den økonomiske politik, skal der hvert år træffes konkret beslutning om eventuel optagelse af lån med udgangspunkt i årets låneramme.

## Indstillinger

Direktøren indstiller, at der ikke optages lån vedrørende regnskab 2023.

## Behandling

Direktionen, Økonomiudvalget, Kommunalbestyrelsen.

## Sagsfremstilling

I budget 2023 er der ikke budgetteret med lånoptagelse.

Ifølge Kalundborg Kommunes målsætninger for den økonomiske politik, skal der hvert år træffes beslutning om den konkrete lånoptagelse.

Den automatiske låneadgang er fastsat i bekendtgørelse nr. 1580 af 17. december 2013 og omfatter bl.a. afholdte udgifter til lån til betaling af ejendomsskatter, energibesparende foranstaltninger, visse jorderhvervelser og anlægsudgifter til færger og havne.

Pr. 1. juli 2018 er der sket ændring af bekendtgørelsen således, at udgiften til lån i henhold til lov om lån til betaling af grundskyld m.v. fratrukket de i regnskabsåret indfriede lån også kan lånoptages. Det drejer sig om den midlertidige indefrysningsordning for grundskyld. Ordningen er gældende til udgangen af 2023.

Der er alene mulighed for at låne til faktisk afholdte udgifter til de låneberettigede formål.

Lånerammen for 2023 udgør 46,1 mio. kr.

Med udgangspunkt i kommunens aktuelle likviditet, hvor den gennemsnitlige kassebeholdning pr. 31. december 2023 udgjorde 139,2 mio. kr., er indstillingen, at der ikke optages lån på baggrund af lånerammen i 2023.

## Økonomiske konsekvenser

Ingen.

### Sagens forløb

11-03-2024 Direktionen
Anbefales.

Afbud: Nikolai Andersen der Linden

13-03-2024 Økonomiudvalget
Anbefales.